اینگیلتره، اوروپا بیرلیگینه "تامام" می دئیه‌جک "داوام" می؟
اؤلکه‌نین، بیرلیکده قالیب قالمایاجاغی‌نین بللی اولاجاغی تاریخی رفراندوم پروسه‌سینده کامپانیا‌لار داوام ائدیر.
صاباح  گئدیله‌جک صاندیق اؤنجه‌سی آنکت‌لرده سس‌لر باشا باش گؤرونور.
لندن‌ین تورک کؤکنلی اسکی بلدیه باشقانی بوریس جوهانسون ایله، پرزیدنت مقامینی کئچن آی جوهانسون‌دان آلان مسلمان بلدیه باشقانی صادق خان، لندن‌دکی فعالیت ساحه‌سی ومبلی آرئنادا، قارشی-قارشییا گلدی.
بوریس جوهانسون، "آیریلیغا سس وئر" کامپانیاسی‌نین، سئچیجی‌لر اومید وعد ائتدیگینی ساووناراک "اگر بیرلیکدن چیخماق اوچون سس وئریر و نظارتی گئری آلساق بو پرشمبه‌نین اؤلکه‌میزین موستقیل‌لیک گونو اولا بیله‌جگینه اینانیرام." دئدی.
خلفی صادق خان ایسه یوهنسونون کامپانیاسی‌نین بیر "نیفرت لاییحه‌سی" اولدوغو فیکیرینده.
اینگیلتره‌نین اوروپا بیرلیگینده عضو‌لوگونون داوام ائتمه‌سینی ایسته‌ین خان، بونون وطنداش‌لارین امنیتینه، حقوقلارینا، آلیش گوجونه و ایش حقوق‌لارینا مثبت تأثیری اولاجاغینی سؤیله‌دی.
اینگیلتره‌ده کئچیریله‌جک رفراندوم آلماندا دا مذاکیره ائدیلدی.
آلمان مالیه ناظری، اینگیلتره‌ده سئچیجی‌نین بیرلیکده قالماق‌دان یانا سس ایستیفاده اومید ائتدیگینی آنجاق نتیجه نه اولورسا اولسون اوروپا بیرلیگینده ایشلر اسکیسی کیمی داوام ائده بیلمیه‌جگینی ایفاده ائتدی.
اسکی فرانسا پرزیدنتی سارکوزی ده اینگیلتره کیمی دینامیک بیر اؤلکه‌نین آیریلماسی‌نین بیرلیگه بؤیوک ضرر وئره بیله‌جگینی سؤیله‌دی.
اینگیلیس‌لرین اسکی فوتبال اولدوزو دیوید بکام دا اجتماعی مئدیا حسابین‌دان ائتدیگی آچیقلامادا بیرلیکده قالماق‌دان یانا اولدوغو ائشیتدیردی.
صاباح ائدیله‌جک خالق اویلاماسی‌نین نتیجه‌سی‌نین جمعه گونو سحره قارشی معین اولماسی گؤزلنیلیر.
